Държавен вестник, бр. 95, 2010 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  95
3. Персонал в лечебните заведения за оказване 
на ортодонтска дентална помощ. Ортодонтската 
дейност се осъществява от лекари по дентална 
медицина с призната специалност по ортодонтия, 
от лекари по дентална медицина без призната 
специалност по ортодонтия, от медицинска сестра 
и зъботехник.
4. Професионална дейност
4.1. Професионална дейност на лекарите по 
дентална медицина в зависимост от тяхната ква­
лификация и компетентност:
4.1.1. Лекар по дентална медицина без при­
зната специалност по ортодонтия е подготвен да 
осъществява:
а) диагноза на ЗЧДА с клинични и параклинич­
ни методи (основни, биометрични и рентгенови);
б) първична профилактика на зъбно-челюстни 
деформации и аномалии – не допуска или от­
странява причините за ЗЧДА без апарати или с 
апарати – снемаеми и фиксирани;
в) вторична профилактика – лекува леки ЗЧДА 
от І клас със снемаеми апарати (лингвални плас­
тинки) в отделна челюст, когато не се налагат 
екстракции.
4.1.2. Лекар по дентална медицина с призната 
специалност по ортодонтия е подготвен:
4.1.2.1. Да диагностицира деформации и анома­
лии на съзъбието, лицевия растеж и отклоненията 
на функциите в следните насоки:
а) поставя ориентировъчна диагноза с опреде­
ляне клас по Енгл при клиничен преглед;
б) прилага и интерпретира резултатите от при­
лагането на биометрични методи за оценка на:
• зъбно-зъбни несъответствия; 
• зъбно-челюстни несъответствия;
• апикална база;
• прогноза на място за странични зъби
в) прилага рентгенови методи за изследване и 
интерпретира получените резултати:
• сегментна рентгенография
• оклузална рентгенография 
• ортопантомография
• рентгенография на ръка и китка
• профилна и фасова телерентгенография;
г) изготвя план за лечение и определя прог­
нозата на ЗЧДА;
д) прави оценка и прогноза на развитието на 
съзъбието и лицевия скелет на подрастващите.
4.1.2.2. Да оценява психологичните аспекти при 
осъществяване на ортодонтската дейност.
4.1.2.3. Да осъществява първична и вторична 
профилактика на ЗЧД (интерсептивна ортодонтия).
4.1.2.4. Да извършва лечение на леки и тежки 
случаи, като планира и прилага: 
4.1.2.4.1. Профилактични апарати: 
а) снемаеми;
б) фиксирани.
4.1.2.4.2. Лечебни апарати:
а) снемаеми:
• лингвална пластинка
• функционални апарати
• екстраорални апарати.
б) фиксирани:
• фиксирана техника – цели и сегментни дъги
• експандери
• апарат за разширение на горна челюст с 
хелиоидални извивки
• апарати за бързо разширение;
• транспалатинална дъга.
4.1.2.4.3. Ретенционни апарати:
а) снемаеми;
б) фиксирани.
4.1.2.5. Да участва като експерт-ортодонт в 
мултидисциплинарни екипи при лечение на въз­
растни пациенти, ортодонтско-хирургични случаи 
и случаи с цепки на устната и небцето;
4.1.2.6. Да поддържа високо ниво на професи­
онална компетентност и морал.
4.2. Професионална дейност на медицинските 
сестри, работещи в ортодонтски кабинет.
Медицинските сестри подпомагат цялостната 
дейност на лекаря по дентална медицина, оказващ 
ортодонтска помощ, като имат следните отговор­
ности и задължения:
а) да са запознати с инструментите и мате­
риалите, използвани в ортодонтската практика;
б) да са запознати с протоколите за клинична 
дейност при лечение на ЗЧДА с цел активно съ­
действие при осъществяването им;
в) да са запознати със средствата и методите 
за поддържане на устна хигиена и да съдействат 
активно за прилагането им;
г) да умеят да прилагат подходящ психологичен 
подход към децата пациенти и техните родители 
с цел мотивация и ремотивация.
4.3. Професионалната дейност на зъботехни­
ците, изработващи ортодонтски апарати трябва 
да е съобразена с разпоредбите на Наредба № 30 
от 2003 г. за утвърждаване на медико-технически 
стандарт по „Зъботехника“ и включва следните 
отговорности и задължения:
а) да изготвят качествени гипсови модели и да 
оформят документацията съобразно съвременните 
стандарти;
б) да познават технологията на прилаганите 
снемаеми и фиксирани ортодонтски апарати;
в) да прилагат съвременни, качествени и безо­
пасни материали и технология при изработването 
на апарати;
г) да спазват указанията на лекаря по дентална 
медицина, оказващ ортодонтската помощ.
5. Критерии за качество на извършената дейност. 
Качеството на ортодонтската дейност се оп­
ределя от:
5.1. Подробно снетата анамнеза и статус, от­
разени в историята на заболяването.
5.2. Подходящи рентгенови изследвания – орто­
пантомография и телерентгенография (след пробив 
на постоянни резци). При необходимост се правят 
допълнителни рeнтгенографии. Контролни орто­
пантомография и телерентгенография се правят 
след завършване на лечението.
5.3. Модели от горна и долна челюст с оклу­
зия – по 2 броя – едни работни и едни за докумен­
тация, подходящо оформени; контролни модели.
5.4. Фотоснимки:
а) екстраорално: анфас; профил – ляв и десен; 
ляв полупрофил; усмивка;
б) интраорално – горна зъбна дъга, долна зъбна 
дъга, централна оклузия, оклузия дясно и ляво.